માર્ગ અને મકાન વિભાગની વિસનગર પેટા વિભાગની નાયબ કાર્યપાલક ઈજનેરશ્રીની કચેરી દ્વારા પ્રચારને જણાવ્યુ હતુ કે, કોઈપણ કામની મંજુરી માટે ઉપરી અધિકારીઓ અને કચેરીઓનો સંપર્ક રાખવો પડે છે. પાલિકા દ્વારા પ્રતિમાની મંજુરી માટે મે મહિનામાં પત્રવ્યવહાર કર્યા બાદ મંજુરી મળે તેની કોઈ દરકાર લેવામાં આવી નથી. જેના કારણે મંજુરીમાં વિલંબ થયો છે. મંજુરી માટે ઉપરી અધિકારીને પાલિકાના પદાધિકારી દબાણ કરી શકે. અમે દબાણ કરી શકીએ નહી. વિસનગર પેટા વિભાગ ઓફીસે મે મહિનામાંજ મહેસાણા કાર્યપાલક ઈજનેરને મંજુરી માટે પત્ર લખ્યો હતો. મંજુરીમાં વિલંબ થવા પાછળ પાલિકાની નિષ્કાળજી જવાબદાર છે.